দক্ষ জনশক্তি তৈরিতে কারিগরি শিক্ষার কোন বিকল্প নেই কিন্তু আমাদের সচেতন হওয়া উচিৎ এই সমস্ত প্রাইভেট পলিটেকনিকগুলোর ব্যাপারে। তা না হলে আমাদের সন্তানেরা কারিগরি শিক্ষার নামে প্রতারিত হবে। শিক্ষা নিয়ে একটি মহল এভাবে ছিনিমিনি খেলবে তা মেনে নেওয়া অনেক কষ্টের। সরকারের উচিৎ প্রাইভেট পলিটেকনিকগুলোকে সুনির্দিষ্ট নীতিমালার আলোকে নিয়মিত মনিটরিং এর আওতায় আনা। তাহলে অনেক সাধারণ পরিবারের সন্তানেরা এদের প্রতারণার হাত থেকে যেমন মুক্তি পাবে তেমনি শিক্ষার মানও অনেকটা নিশ্চিত হবে। কোন সরকারের কাছে এমন প্রত্যাশা করছি? খোদ সরকারি পলিটেকনিকের যে অবস্থা তা বলার মত নয়। যা মেশিন পাতি আছে তাও পরিচালনার অভাবে নষ্টপ্রায়। সামনে ডিপ্লোমার অ্যাডমিশনের সময় তাই আমরা যেন ভেবে-চিন্তে সিদ্ধান্ত নেই, প্রতিষ্ঠান দেখে, ভাল করে খোঁজখবর নিয়ে তবেই ভর্তির সিদ্ধান্ত নেব।